หากคุณเลือกเก็บไฟล์บันทึกเสียงของคุณไว้ เราอาจตรวจสอบบางส่วนของไฟล์บันทึกเสียงนั้นเพื่อช่วยปรับปรุงเทคโนโลยีการจดจำเสียง
ตัวอย่างเช่น เราอาจนำไฟล์บันทึกเสียงไปใช้ในกระบวนการตรวจสอบเสียงของ Google ระหว่างกระบวนการนี้ ตัวอย่างข้อมูลเสียงที่คอมพิวเตอร์เลือกขึ้นมาจะถูกแยกออกจากบัญชี Google ของผู้ใช้ จากนั้นผู้ตรวจสอบที่ผ่านการฝึกอบรมจะวิเคราะห์เสียงเพื่อทำคำอธิบายประกอบไฟล์บันทึก และยืนยันว่าเทคโนโลยีการจดจำเสียงของ Google เข้าใจคำที่พูดอย่างถูกต้องหรือไม่ กระบวนการนี้จะช่วยให้ผลิตภัณฑ์อย่าง Google Assistant ปรับปรุงความสามารถในการเข้าใจภาษาได้ดียิ่งขึ้นในอนาคต